Air Force One (cinta)

:*Iste articlo ye sobre una cinta de cine d'acción d'intriga politica de cine estausunidense estrenada en 1997; ta atros usos, se veiga *'Air Force One (desambigación)***.

***Air Force One*** (títol orichinal en [[Idioma anglés|anglés]], o nombre de l'avión d'o [[president d'os Estaus Unius]], en [[Idioma aragonés|aragonés]] ***Fuerza Aeria Uno***, estrenada en [[Aragón]] con o títol mixto anglés-[[Idioma castellano|castellano]] d***'Air Force One (el avión del presidente)***, en aragonés ***Fuerza Aeria Uno (l'avión d'o president**'') ye una [[cinta]] de [[cine d'acción]] d'[[Cine d'intriga|intriga]] [[Cine politico|politica]] de [[cine estausunidense]] estrenada l'anyo [[1997]], dirichida por [[Wolfgang Petersen]] seguntes un [[guión orichinal]] d'[[Andrew W. Marlowe]], con una [[banda sonora orichinal]] de [[Jerry Goldsmith]], una [[dirección de fotografía]] de [[Michael Ballhaus]], una [[producción cinematografica]] d'[[Armyan Bernstein]], [[Gail Katz]], [[Jonathan Shestack]] y [[Wolfgang Petersen]] ta las [[Productora cinematografica|productoras]] ''[[Columbia Pictures]]'', ''[[Beacon Pictures]]'' y ''[[Radiant Productions]]'' y un [[elenco]] d'[[actor]]s d'o cual en fan parte, entre d'atros, [[Harrison Ford]], [[Gary Oldman]], [[Wendy Crewson]], [[Paul Guilfoyle]], [[William H. Macy]], [[Liesel Matthews]], [[Dean Stockwell]], [[Elya Baskin]], [[Levan Uchaneishvili]], [[David Vadim]], [[Andrew Divoff]], [[Ilia Volok]], [[Xander Berkeley]], [[Tom Everett]], [[Donna Bullock]], [[Michael Ray Miller]], [[Carl Weintraub]], [[Glenn Morshower]], [[David Gianopoulos]], [[Glenn Close]], [[Spencer Garrett]], [[Bill Smitrovich]], [[J. A. Preston]], [[Philip Baker Hall]], [[Richard Doyle]], [[Willard Pugh]], [[Diana Bellamy]], [[Michael Monks]], [[Alan Woolf]], [[Jürgen Prochnow]], [[Don McManus]] y [[Dan Shor]].

''Ivan Radek'' ye un cheneral rebel que ha instalau una [[dictadura]] de tipo sovietico en [[Cazaquistán]] y que ha estau capturau en una operación conchunta entre fuerzas especials de l'[[exercito estausunidense]] y de l'[[exercito ruso]]. Poco dimpués ''James Marshall'', lo [[president d'Estaus Unius]], ye de visita diplomatica en [[Moscú]] acompanyau de su muller y su filla. Cuan viachan de tornada enta lo suyo país lo fan en l**Air Force One*, acompanyaus d'un grupo de [[periodista]]s, entre los cuals se troban uns periodistas [[Rusia|rusos]]. Tanimientres, nomás despegar l'avión os presuntos periodistas rusos resultan estar un grupo de partidarios d'o *cheneral Radek* que prenen o control de l'avión con l'aduya d'un miembro d'o *United States Secret Service* que s'ha vendiu y secuestran a los suyos pasachers. Sindembargo, lo *president Marshall* aparentment ha conseguiu fuyir de l'avión en una capsula que ha marchau de l'avión en os primers momentos de l'ataque. Os secuestradors desichen a lo Guierno estausunidense que demanen a lo president ruso que libere a lo *cheneral Radek* ta liberar a los hostaches. Pero la verdat ye que lo president ha decidiu remanir en l'avión y prepara la reconquiesta d'o mesmo ta conseguir d'una man evitar a liberación d'o *cheneral Radek* y d'atra man liberar a los hostaches, entre los cuals se troban su muller y su filla.

A cinta s'ambienta en [[Moscú]] y [[Washington, DC]] (amás d'en o espacio aerio de [[Cazaquistán]] y [[Alemanya]]) en a suya epoca actual ([[1997]]) y las suyas escenas se filmoron en [[Cleveland]], [[Columbus (Ohio)|Columbus]] y [[Mansfield (Ohio)|Mansfield]] ([[Ohio]]), en [[Beverly Hills]], [[Los Angeles]] y atros puestos de [[California]] y en [[Washington, DC]] en os [[Estaus Unius]] y en [[Moscú]] en [[Rusia]], amás d'en os *Sony Pictures Studios* en [[Culver City]], igualment en California.

*Air Force One* ye una cinta que ha recibiu bels [[Lista de premios cinematograficos|premios]] y nominacions, entre los cuals se pueden destacan dos nominacions a los [[Premios Oscar]], en as categorías de [[Premio Oscar a lo Millor Soniu|Millor Soniu]] y [[Premio Oscar a lo Millor Montache|Millor Montache]].

== Elenco ==


== Se veiga tamién ==
* [[Cine en 1997]].
* [[Cintas de 1997]].

== Referencias ==


== Vinclos externos ==
*  [https://www.imdb.com/title/tt0118571/ *Air Force One*] en [[Internet Movie Database]].
*  [https://catalog.afi.com/Catalog/moviedetails/60488 *Air Force One*] en l*'American Film Institute Catalog* de l*'American Film Institute*.
*  [https://www.tcm.com/tcmdb/title/328888/enwp *Air Force One''] en TCM Movie.